
AL

Vă înaintăm, alăturat, RAPORTUL asupra proiectului de Lege pentru modificarea și completarea Ordonanței de urgență a Guvernului nr. 23/2004 privind stabilirea unor măsuri de reorganizare a Autorității pentru Valorificarea Activelor Bancare prin comasarea prin absorbție cu Autoritatea pentru Privatizare și Administrarea Participațiilor Statului, transmis spre dezbatere în fond, în procedură de urgenţă, cu adresa nr. PL-x 138 din 13 mai 2013, înregistrată sub nr. 21/142 din              13 mai 2013, Camera Deputaţilor fiind Cameră decizională. 
În raport cu obiectul şi conţinutul său, iniţiativa legislativă face parte din categoria legilor ordinare.
  PREŞEDINTE

  Mihai  TUDOSE

 RAPORT 

asupra 
proiectului de Lege pentru modificarea și completarea 

Ordonanței de urgență a Guvernului nr. 23/2004 privind stabilirea unor măsuri de reorganizare a 

Autorității pentru Valorificarea Activelor Bancare prin comasarea prin absorbție cu 

Autoritatea pentru Privatizare și Administrarea Participațiilor Statului
                    În conformitate cu prevederile art. 95 şi 115 din Regulamentul Camerei Deputaţilor, republicat, Comisia pentru politică economică, reformă şi privatizare a fost sesizată spre dezbatere în fond, în procedură de urgenţă, cu proiectul de Lege pentru modificarea și completarea Ordonanței de urgență a Guvernului nr. 23/2004 privind stabilirea unor măsuri de reorganizare a Autorității pentru Valorificarea Activelor Bancare prin comasarea prin absorbție cu Autoritatea pentru Privatizare și Administrarea Participațiilor Statului, transmis cu adresa nr. PL-x 138 din 13 mai 2013, înregistrată sub nr. 21/142 din 13 mai 2013.
Potrivit dispoziţiilor art. 75 din Constituţia României, republicată, şi ale art.92 alin. (9) pct. 1 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a adoptat iniţiativa legislativă, în şedinţa din 7 mai 2013.
Consiliul Legislativ, prin avizul nr. 224 din 1 aprilie 2013, a avizat favorabil proiectul de lege, cu observaţii şi propuneri.
Comisia juridică, de disciplină şi imunităţi a avizat favorabil iniţiativa legislativă, conform avizului                            nr. 31/624 din  20 mai 2013. 

Comisia pentru buget, finanţe şi bănci a avizat favorabil proiectul de lege, conform avizului nr. 22/187 din                      22 mai 2013.
Proiectul de lege supus dezbaterii are ca obiect de reglementare modificarea și completarea Ordonanței de urgență a Guvernului nr. 23/2004 privind stabilirea unor măsuri de reorganizare a Autorității pentru Valorificarea Activelor Bancare prin comasarea prin absorbție cu Autoritatea pentru Privatizare și Administrarea Participațiilor Statului, aprobată cu completări prin Legea nr. 360/2004, cu modificările ulterioare.

Prin iniţiativa legislativă sunt propuse următoarele modificări şi completări:

-  schimbarea numelui instituţiei din Autoritatea pentru Valorificarea Activelor Statului (A.V.A.S.)  în Autoritatea pentru Administrarea Activelor Statului (A.A.A.S.), în toate actele normative în vigoare;
- definirea modului de înregistrare în contabilitate a sumelor obţinute din valorificarea creanţelor;
- includerea prevederilor referitoare la coordonarea activităţii A..A.A..S., care este asigurată de ministrul economiei sprijinit de un Consiliu de supraveghere şi îndrumare a activităţii A.A.A.S., format din 5 membri, respectiv câte un reprezentant al Ministerului Economiei, care va avea calitatea de preşedinte şi  câte un reprezentant al Ministerului Justiţiei, Secretariatului General al Guvernului, Ministerului Educaţiei Naţionale şi Ministerului Finanţelor Publice. Desemnarea sau revocarea acestora se face prin Ordin al conducătorilor instituţiilor respective;

- aprobarea Regulamentului de organizare şi funcţionare al Consiliului de supraveghere şi îndrumare a activităţii A..A..A..S. de către ministrul economiei.
În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege menţionat mai sus în şedinţa din 28 mai 2013. 

La dezbaterea acestui proiect de lege au participat, în calitate de invitaţi, din partea Autorităţii pentru Administrarea Activelor Statului, domnul Stan Popa – vicepreşedinte şi doamna Cristiana Gociu - director.
          La dezbaterea acestei iniţiative legislative, din totalul de 28 de membri ai Comisiei pentru politică economică, reformă şi privatizare au fost prezenţi 27 deputaţi.

              În urma examinării proiectului de lege şi a opiniilor exprimate, membrii Comisiei au hotărât, cu unanimitate de voturi, să supună plenului Camerei Deputaţilor, spre dezbatere şi adoptare proiectul de Lege pentru modificarea și completarea Ordonanței de urgență a Guvernului nr. 23/2004 privind stabilirea unor măsuri de reorganizare a Autorității pentru Valorificarea Activelor Bancare prin comasarea prin absorbție cu Autoritatea pentru Privatizare și Administrarea Participațiilor Statului, cu amendamentele admise, care sunt redate în Anexa la prezentul raport. 

În raport de obiectul şi conţinutul său, proiectul de lege face parte din categoria legilor ordinare. 

                    PRESEDINTE                                                                                                                     SECRETAR


                                                                                          SECRETAR                                                                                                                                                                         
                   Mihai TUDOSE                                                                                                                    Cornel ITU
                       Şef serviciu       
                       Graziella  Segărceanu                      
Anexa 

AMENDAMENTE ADMISE :

	Nr.

crt.
	Text  OUG nr. 23/2004
în vigoare
	Text Senat
	Text propus de Comisie

(autorul amendamentului)
	Motivarea amendamentelor propuse

	1. 
	-
	LEGE
pentru modificarea şi completarea Ordonanţei de urgenţă a Guvernului nr.23/2004 privind stabilirea unor măsuri de reorganizare a Autorităţii pentru Valorificarea Activelor Bancare prin comasarea prin absorbţie cu Autoritatea pentru Privatizare şi Administrarea Participaţiilor Statului


	Nemodificat.
	

	2. 
	-
	Art.I.- Ordonanţa de urgenţă a Guvernului nr.23/2004 privind stabilirea unor măsuri de reorganizare a Autorităţii pentru Valorificarea Activelor Bancare prin comasarea prin absorbţie cu Autoritatea pentru Privatizare şi Administrarea Participaţiilor Statului, publicată în Monitorul Oficial al României, Partea I, nr.359 din 23 aprilie 2004, aprobată cu completări prin Legea nr.360/2004, cu modificările şi completările ulterioare, se modifică şi se completează după cum urmează:


	Art.I.- Ordonanţa de urgenţă a Guvernului nr.23/2004 privind stabilirea unor măsuri de reorganizare a Autorităţii pentru Valorificarea Activelor Bancare prin comasarea prin absorbţie cu Autoritatea pentru Privatizare şi Administrarea Participaţiilor Statului, publicată în Monitorul Oficial al României, Partea I, nr.359 din 23 aprilie 2004, aprobată cu completări prin Legea nr.360/2004, cu modificările ulterioare, se modifică şi se completează după cum urmează:

Autor: Comisia economică
	


	3. 
	Art. 1……………………………….

(2) Autoritatea pentru Administrarea Activelor Statului, denumită în continuare A.A.A.S., este instituţie publică, cu personalitate juridică, în subordinea Guvernului şi în coordonarea ministrului economiei.

	-
	1. La articolul 1, alineatul (2) se modifică şi va avea următorul cuprins:

,,(1) Autoritatea pentru Administrarea Activelor Statului, denumită în continuare A.A.A.S., este instituţie de specialitate a administraţiei publice centrale, cu personalitate juridică, în subordinea Guvernului şi în coordonarea ministrului economiei.”
           Autor: Comisia economică

	

	4. 
	Art. 3………………………………..

(3) Veniturile rezultate din activitatea de privatizare şi valorificare a activelor statului urmează regimul stabilit potrivit legislaţiei specifice în domeniu, cu excepţia veniturilor cuvenite bugetului de stat care se virează integral la acesta.


	1. La articolul 3, alineatul (3) va avea următorul cuprins:

„(3) Veniturile realizate din activitatea de administrare şi privatizare urmează regimul stabilit prin Ordonanţa de urgenţă a Guvernului  nr. 113/2006 privind înfiinţarea Fondului naţional de dezvoltare, aprobată prin Legea nr. 186/2008, cu modificările ulterioare.”

	2. La articolul 3, alineatul (3) se modifică şi va avea următorul cuprins:

Autor: Comisia economică
Nemodificat.
	

	5. 
	-----


	2. La articolul 3, după alineatul (3) se introduce un nou alineat, alin.(31), cu următorul cuprins:

„(31) Veniturile realizate din activitatea de valorificare a creanţelor preluate vor asigura executarea obligaţiilor de plată a sumelor prevăzute prin titluri executorii având ca obiect creanţe deţinute împotriva Autorităţii pentru Administrarea Activelor Statului - altele decât cele privind drepturi salariale, stabilite prin titluri executorii, inclusiv sumele datorate păgubiţilor FNI, în limita sumelor aprobate prin bugetul de venituri şi cheltuieli.”

	3. Nemodificat.
	

	6. 
	-
	-
	4.  După articolul 5 se introduce un  nou  articol, art. 5¹, cu următorul cuprins:

,,Art. 51. – (1) Pentru executarea silită a titlurilor executorii, astfel cum sunt definite de Ordonanţa de urgenţă a Guvernului nr. 51/1998 privind unele măsuri premergătoare privatizării băncilor, republicată, cu modificările şi completările ulterioare, A.A.A.S. îşi poate organiza corpul propriu de executori fiscali.

a) (2) Corpul propriu de executori fiscali se numeşte prin ordin al preşedintelui A.A.A.S şi are competenţă pe întregul teritoriu al ţării.

b) (3) Procedura de executare silită pentru valorificarea activelor pusă în aplicare de către corpul propriu de executori fiscali ai A.A.A.S se realizează, potrivit dispoziţiilor Ordonanţei Guvernului nr. 92/2003 privind Codul de procedură fiscală, republicată, cu modificările şi completările ulterioare, care se aplică în mod corespunzător."
           Autor: Comisia economică
	

	7. 
	Art. 6. - (1) Supravegherea şi îndrumarea activităţii A.V.A.S. sunt asigurate de un consiliu de supraveghere şi îndrumare, format din 5 membri, în următoarea componenţă:

a) un preşedinte, care este reprezentant al Ministerului Finanţelor Publice;

b) 4 membri, respectiv câte un reprezentant al Ministerului Economiei, Comerţului şi Mediului de Afaceri, Ministerului Justiţiei, Secretariatului General al Guvernului şi Corpului de Control al Primului-Ministru.
           (2) Membrii Consiliului de supraveghere şi îndrumare sunt numiţi prin hotărâre a Guvernului, la propunerea conducătorilor instituţiilor prevăzute la alin. (1).

…………………………………….
(5) Revocarea din funcţie a oricărui membru al Consiliului de supraveghere şi îndrumare se face prin hotărâre a Guvernului, caz în care conducătorul instituţiei al cărei reprezentant a fost revocat va face o nouă propunere în termen de 10 zile.

	3. La articolul 6, alineatele (1), (2) şi (5) vor avea următorul cuprins:

„Art.6.- (1) Coordonarea activităţii A.A.A.S. este asigurată de ministrul economiei. În exercitatoarea atribuţiilor sale, ministrul economiei este sprijinit de un Consiliu de supraveghere şi îndrumare a activităţii A.A.A.S., format din 5 membri, respectiv câte un reprezentant al Ministerului Economiei, care va îndeplini rolul de preşedinte, al Ministerului Justiţiei, al Secretariatului General al Guvernului, al Ministerului Educaţiei Naţionale şi al Ministerului Finanţelor Publice.

               (2) Desemnarea membrilor Consiliului de supraveghere şi îndrumare se realizează prin ordin al conducătorului instituţiilor prevăzute la alin.(l).

……………………………………………….
(5) Revocarea din funcţie a oricărui membru al Consiliului de supraveghere şi îndrumare se realizează prin ordin al conducătorului instituţiei al cărui reprezentant a fost revocat, caz în care se va desemna o nouă persoană, în termen de 10 zile de la data revocării."


	5. La articolul 6, alineatele (1), (2) şi (5) se modifică şi vor avea următorul cuprins:     
      Autor: Comisia economică

 (1) Nemodificat.
(2) Nemodificat.

    (5) Nemodificat.

	

	8. 
	-
	4. La articolul 6, după alineatul (5) se introduce un nou alineat, alin.(6),
cu următorul cuprins:

„(6) Regulamentul de organizare şi funcţionare a Consiliului de supraveghere şi îndrumare se aprobă prin ordin al ministrului economiei.”

	6. La articolului 6, după alineatul (5) se introduc două noi alineate, alin.(6) şi (7), cu următorul cuprins:
„(6) Regulamentul de organizare şi funcţionare al Consiliului de supraveghere şi îndrumare se aprobă prin ordin al ministrului economiei.
 (7) Membrii Consiliului de supraveghere şi îndrumare  primesc o indemnizaţie lunară al cărei cuantum se stabileşte prin ordin al ministrului economiei. Indemnizația nu poate depăşi 50% din cea a preşedintelui A.A.A.S.” 

           Autor: Comisia economică

	

	9. 
	Art. 8. - (1) A.A.A.S. este condusă de un preşedinte şi de vicepreşedinţi, al căror număr se stabileşte în condiţiile                         art. 1 alin. (3).

	5. La articolul 8, alineatul (1) va avea următorul cuprins:

„Art.8.- (1) A.A.A.S. este condusă de un preşedinte şi de 3 vicepreşedinţi.”

	7. La articolul 8, alineatul (1) se modifică şi va avea următorul cuprins:

           Autor: Comisia economică
Nemodificat.


	

	10. 
	-
	-
	8. La articolului 8, după alineatul (1) se introduce un nou alineat, alin.(1¹), cu următorul cuprins :

„(1¹)  Funcţia de preşedinte al A.A.A.S. este  asimilată funcţiei de secretar de stat, iar funcţia de vicepreşedinte al A.A.A.S. este asimilată funcţiei de subsecretar de stat.”
           Autor: Comisia economică

	

	11. 
	Art. 9. -  (1) Preşedintele A.V.A.S. are următoarele atribuţii principale:

……………………………………..
f) acordă prin ordin înlesniri la plata creanţelor fiscale preluate în temeiul unor acte normative;

………………………………………
h) prezintă primului-ministru, până la data de 30 iunie a anului următor, raportul anual de activitate al A.V.A.S., aprobat de Consiliul de supraveghere şi îndrumare; la solicitarea primului-ministru, preşedintele A.V.A.S. prezintă rapoarte intermediare asupra unei perioade sau operaţiuni determinate;

	6. La articolul 9 alineatul (1), literele f) şi h) vor avea următorul
cuprins:

,,f) acordă, prin ordin, înlesniri la plata creanţelor fiscale preluate în temeiul unor acte normative, cu respectarea prevederilor în materia ajutorului de stat;

……………………………………….

h) prezintă, cu avizul ministrului economiei, primului-ministru, până la data de 30 iunie a anului următor, raportul anual de activitate a A.A.A.S.; la solicitarea ministrului economiei sau a primului-ministru, preşedintele A.A.A.S. prezintă rapoarte intermediare asupra unei perioade sau operaţiuni determinate;


	9. La articolul 9 alineatul (1), literele f) şi h) se modifică şi vor avea următorul cuprins:

Autor: Comisia economică
f) Nemodificat.

h) Nemodificat.


	

	12. 
	-
	7. În toate actele normative, sintagma Autoritatea pentru Valorificarea Activelor Statului sau A.V.A.S. se înlocuieşte cu sintagma Autoritatea pentru Administrarea Activelor Statului, respectiv A.A.A.S.

	10. Nemodificat.


	

	13. 
	-
	Art.II.- (1) La data intrării în vigoare a prezentei legi, plăţile efectuate către organele fiscale, în mod nedatorat, aferente creanţelor restante deţinute de A.A.A.S., ce au făcut obiectul încasării ori aplicării unor măsuri de compensare sau scutire la plată, de către organele fiscale ale A.N.A.F., altele decât cele reglementate prin hotărâri judecătoreşti irevocabile, rămân valabile, urmând ca, pe baza confirmării scrise, însoţite de documentele doveditoare aferente, transmise de către organele fiscale ale A.N.A.F., A.A.A.S. să procedeze la modificările corespunzătoare asupra valorii creanţelor respective, existente în evidenţele sale contabile.

(2) Sumele încasate de A.A.A.S. în temeiul drepturilor de creanţă, în contul creanţelor prevăzute la alin.(l), prin plată, executare silită şi/sau alte modalităţi prevăzute de reglementările legale în materie, reprezentând obligaţii de plată restante către Fondul Naţional Unic al Asigurărilor Sociale de Sănătate, inclusiv dobânzi şi penalităţi de orice fel aferente, nu se restituie şi nu se compensează cu alte obligaţii ale debitorilor faţă de A.A.A.S. Respectivele sume vor face obiectul stingerii din evidenţa organelor fiscale ale ANAF în condiţiile prevăzute de Titlul VIII, Capitolul II din Ordonanţa Guvernului nr.92/2003 privind Codul de procedură fiscală, republicată, cu modificările şi completările ulterioare.”

	Nemodificat.


	

	14. 
	-
	Art.lII.- Ordonanţa de urgenţă a Guvernului nr.23/2004 privind stabilirea unor măsuri de reorganizare a Autorităţii pentru Valorificarea Activelor Bancare prin comasarea prin absorbţie cu Autoritatea pentru Privatizare şi Administrarea Participaţiilor Statului, publicată în Monitorul Oficial al României, Partea I, nr.359 din 23 aprilie 2004, aprobată cu completări prin Legea nr.360/2004, cu modificările şi completările ulterioare, precum şi cu modificările şi completările aduse prin prezenta lege se va republica în Monitorul Oficial al României, Partea I, dându-se textelor o nouă numerotare.


	Art.lII.- Ordonanţa de urgenţă a Guvernului nr.23/2004 privind stabilirea unor măsuri de reorganizare a Autorităţii pentru Valorificarea Activelor Bancare prin comasarea prin absorbţie cu Autoritatea pentru Privatizare şi Administrarea Participaţiilor Statului, publicată în Monitorul Oficial al României, Partea I, nr.359 din 23 aprilie 2004, aprobată cu completări prin Legea nr.360/2004, cu modificările ulterioare, precum şi cu modificările şi completările aduse prin prezenta lege se va republica în Monitorul Oficial al României, Partea I, dându-se textelor o nouă numerotare.

Autor: Comisia economică

